รัฐบาลไทย-ข่าวทำเนียบรัฐบาล-นายอำเภอเบญจลักษ์ ลงพื้นที่ตรวจเยี่ยมการขับเคลื่อน "หมู่บ้านยั่งยืน" เน้นย้ำ ส่งเสริมให้ประชาชนน้อมนำหลักปรัชญาของเศรษฐกิจพอเพียงสู่การพัฒนาคุณภาพชีวิต พร้อมขยายผลทำให้ทุกพื้นที่
วันจันทร์ที่ 15 มกราคม 2567
15/01/2567
นายอําเภอเบญจลักษ์ ลงพื้นที่ตรวจเยี่ยมการขับเคลื่อน "หมู่บ้านยั่งยืน" เน้นย้ํา ส่งเสริมให้ประชาชนน้อมนําหลักปรัชญาของเศรษฐกิจพอเพียงสู่การพัฒนาคุณภาพชีวิต พร้อมขยายผลทําให้ทุกพื้นที่
นายอําเภอเบญจลักษ์ ลงพื้นที่ตรวจเยี่ยมการขับเคลื่อน "หมู่บ้านยั่งยืน" เน้นย้ํา ส่งเสริมให้ประชาชนน้อมนําหลักปรัชญาของเศรษฐกิจพอเพียงสู่การพัฒนาคุณภาพชีวิต พร้อมขยายผลทําให้ทุกพื้นที่ในอําเภอเบญจลักษ์เป็น "หมู่บ้านยั่งยืน" (Sustainable Village)
นายอําเภอเบญจลักษ์ ลงพื้นที่ตรวจเยี่ยมการขับเคลื่อน "หมู่บ้านยั่งยืน" เน้นย้ํา ส่งเสริมให้ประชาชนน้อมนําหลักปรัชญาของเศรษฐกิจพอเพียงสู่การพัฒนาคุณภาพชีวิต พร้อมขยายผลทําให้ทุกพื้นที่ในอําเภอเบญจลักษ์เป็น "หมู่บ้านยั่งยืน" (Sustainable Village) ที่ประชาชนทุกคนมีความสุขอย่างยั่งยืน
วันนี้ (15 ม.ค. 67) นายธนเดช พระอารักษ์ นายอําเภอเบญจลักษ์ เปิดเผยว่า อําเภอเบญจลักษ์ได้ลงพื้นที่ตรวจเยี่ยมและติดตามการขยายผลการพัฒนาหมู่บ้านยั่งยืน (Sustainable Village) เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ในเขตพื้นที่ บ้านหนองเต่ากล หมู่ที่ 6 ตําบลหนองงูเหลือม อําเภอเบญจลักษ์ จังหวัดศรีสะเกษ โดยมี นายทองสูรย์ ศิวินัย นายกองค์การบริหารส่วนตําบลหนองงูเหลือม นายฐิติโชติ ไชยโคตร ผู้ใหญ่บ้านหมู่ที่ 6 ผู้ช่วยผู้ใหญ่บ้าน แพทย์ประจําตําบลหนองงูเหลือม คณะกรรมการหมู่บ้าน และสมาชิกกองร้อยอาสารักษาดินแดนสังกัดอําเภอเบญจลักษ์ที่ 18 ร่วมลงพื้นที่
นายธนเดช พระอารักษ์ นายอําเภอเบญจลักษ์ กล่าวว่า กระทรวงมหาดไทยได้น้อมนําแนวพระดําริ “หมู่บ้านยั่งยืน” (Sustainable Village) ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา มาดําเนินการขับเคลื่อนเพื่อพัฒนาคุณภาพชีวิตของประชาชนในหมู่บ้านให้มีความเป็นอยู่ที่ดีขึ้น ลดความเหลื่อมล้ําทางเศรษฐกิจและสังคม พร้อมทั้งขับเคลื่อนเป้าหมายการพัฒนาที่ยั่งยืน (Sustainable Development Goals: SDGs) ด้วยการน้อมนําหลักปรัชญาของเศรษฐกิจพอเพียงมาประยุกต์ใช้ ภายใต้เป้าหมายการสร้างความยั่งยืนให้ครอบคลุมในทุกมิติ ทั้งด้านสังคม เศรษฐกิจ และสิ่งแวดล้อม โดยการส่งเสริมการรวมกลุ่ม เสริมสร้างแนวทางการพึ่งพาตนเองของประชาชนในหมู่บ้าน เพื่อสร้างความมั่นคงในชีวิต ความมั่นคงด้านอาหาร ความมั่นคงด้านเครื่องนุ่งห่ม การถ่ายทอดภูมิปัญญาสู่เด็กและเยาวชน ตลอดจนการรักษาสิ่งแวดล้อมและขนบธรรมเนียมประเพณีไทย เพื่อให้ประชาชนในหมู่บ้าน/ชุมชนได้พัฒนาไปสู่การมีคุณภาพชีวิตที่ดีอย่างยั่งยืน
“การลงพื้นที่ตําบลหนองงูเหลือมครั้งนี้ พี่น้องประชาชนให้ความร่วมมือในการพัฒนาตามโครงการ “หมู่บ้านยั่งยืน” ทั้งในด้านการสร้างความมั่นคงทางอาหาร ตามแนวพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โครงการ “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” มีการส่งเสริมให้ประชาชนร่วมกันปลูกพืชผักสวนครัว สามารถลดรายจ่าย เพิ่มรายได้ เพื่อการพึ่งพาตนเองอย่างยั่งยืน ตลอดจนมีการขับเคลื่อนกิจกรรมวันดินโลก (World Soil Day) ตามแนวคิด “ดินดี น้ําดี ชีวีมีสุขอย่างยั่งยืน” เพื่อสร้างความตระหนักรู้ทรัพยากรน้ําและดิน ที่เป็นส่วนสําคัญของทุกสิ่งมีชีวิตบนโลก รวมไปถึงได้มีกิจกรรมสํารวจแหล่งกักเก็บน้ําสําหรับอุปโภคบริโภค เพื่อให้ประชาชนได้มีน้ําสําหรับดํารงชีวิตได้เพียงพอตลอดทั้งปี” นายธนเดชฯ กล่าว
นายธนเดช พระอารักษ์ นายอําเภอเบญจลักษ์ กล่าวอีกว่า นอกจากนี้ ได้ตรวจเยี่ยม “โคก หนอง นา สวนป่าบ้านนา” ของนายเตชินท์ เชื้อลี ราษฎรบ้านหนองเต่ากล ซึ่งตนได้กล่าวให้กําลังใจแก่ผู้บริหารองค์กรปกครองส่วนท้องถิ่น ผู้นําชุมชน คณะกรรมการหมู่บ้าน และประชาชนในพื้นที่ เกี่ยวกับการดําเนินโครงการหมู่บ้านยั่งยืนอย่างต่อเนื่อง พร้อมได้นัดหมายชุมชน/หมู่บ้าน เพื่อประชุมชี้แจงแนะนําแนวทางการน้อมนําแนวพระราชดําริการพัฒนาสู่ “หมู่บ้านยั่งยืน” (Sustainable Village) ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และหลักปรัชญาของเศรษฐกิจพอเพียง เพื่อให้ประชาชนในตําบลหนองงูเหลือมได้ร่วมกันพัฒนาคุณภาพชีวิตทั้งของตนเองและครอบครัวให้ดีขึ้นอย่างยั่งยืน โดยอําเภอเบญจลักษ์ ได้กําหนดประชุมหมู่บ้าน วันเสาร์ที่ 20 มกราคม 2567 เวลา 07.00 น. ณ ศาลาประชาคม บ้านหนองเต่ากล หมู่ที่ 6 ตําบลหนองงูเหลือม อําเภอเบญจลักษ์ จังหวัดศรีสะเกษ โดยจะมีทั้ง 13 หมู่บ้าน ในตําบลหนองงูเหลือม มาร่วมกันขับเคลื่อนการพัฒนาหมู่บ้านยั่งยืนครบทุกหมู่บ้าน และมีเป้าหมายพร้อมเป็น Best Practice ภายในเดือนมีนาคม 2567 นี้ และจะขยายผลไปสู่ทุกพื้นที่ของอําเภอเบญจลักษ์
“ด้วยสํานึกในพระมหากรุณาธิคุณที่พระบาทสมเด็จพระเจ้าอยู่หัว พระผู้ทรงเป็นผู้นําในการ “บําบัดทุกข์ บํารุงสุข” ทําให้ประชาชนคนไทยได้มีคุณภาพชีวิตที่ดีอย่างยั่งยืน และเนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 อําเภอเบญจลักษ์จะดําเนินการขยายผล "หมู่บ้านยั่งยืน" ให้ครอบคลุมครบทั้ง 5 ตําบล 67 หมู่บ้าน ด้วยการขับเคลื่อนจัดทําโครงสร้างพื้นฐาน จัดระเบียบแต่ละหมู่บ้านแต่ละคุ้มให้มั่นคงเป็นระเบียบ สะอาด สวยงาม การสร้างความมั่นคงทางอาหารรวมถึงแหล่งน้ําสะอาด และส่งเสริมอาชีพให้แก่ประชาชนในพื้นที่ โดยน้อมนําหลักปรัชญาของเศรษฐกิจพอเพียงมาปรับใช้เป็นแนวทางในการปฏิบัติ เพื่อให้เกิด "หมู่บ้านยั่งยืน" (Sustainable Village) นําไปสู่การพัฒนาพื้นที่ ทําให้ประชาชนทุกพื้นที่ของอําเภอเบญจลักษ์มีความสุขในทุกมิติอย่างยั่งยืน" นายธนเดชฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood